**Návrh**

**Návrh VZN vyvesený na úradnej tabuli dňa: 15.5.2024**

**Návrh VZN zvesený z úradnej tabule dňa:**

**Návrh VZN uverejnený na internetovej stránke dňa: 15.5 2024**

**Návrh VZN stiahnutý z internetovej stránky dňa:**

 *Obec Hrachovište vo veciach územnej samosprávy podľa § 6 ods. 1 v spojení s § 4 ods. 5 písm. a) bod 4. v súlade s § 4 ods. 3 písm. m) a s §11a* *zákona Slovenskej národnej rady č. 369/1990 Zb. o obecnom zriadení v znení neskorších predpisov v y d á v a*

 **VŠEOBECNE ZÁVÄZNÉ NARIADENIE**

**č.1/2024**

**o organizácii miestneho referenda**

**ČASŤ PRVÁ.**

**Volebný okrsok a  orgány pre hlasovanie v miestnom referende.**

**§ 1**

**Volebný okrsok pre hlasovanie v miestnom referende**

1. Účelom tohto nariadenia je upraviť v súlade s ust. § 4 ods. 5 písm. a) bod 4zákona Slovenskej národnej rady č. 369/1990 Zb. o obecnom zriadení v znení neskorších právnych predpisov (ďalej len „zákon o obecnom zriadení“) podrobnosti o organizácii miestneho referenda v obci Hrachovište.
2. Obecné zastupiteľstvo vyhlasuje miestne referendum v súlade s ust. § 11a ods. 1 až 5 zákona o obecnom zriadení.
3. Na účely hlasovania a sčítania hlasov v miestnom referende tvorí celé územie obce jeden volebný okrsok.
4. Hlasovanie v miestnom referende sa uskutoční v priestoroch Kultúrneho domu Hrachovišti. č.255.

**§ 2**

**Komisia pre miestne referendum**

1. Pre organizáciu miestneho referenda a zisťovanie jeho výsledkov zriadi obecné zastupiteľstvo v súlade s ust. § 11a ods. 6 zákona o obecnom zriadení bezodkladne po jeho vyhlásení komisiu pre miestne referendum (ďalej len " komisia") .
2. Komisia musí mať najmenej päť členov a  zapisovateľa. Členov a náhradníkov komisie menuje obecné zastupiteľstvo. Ak bolo referendum vyhlásené na základe petície občanov, potom jedného člena a jedného náhradníka môže navrhnúť aj petičný výbor. Ak je počet navrhnutých členov komisie nižší ako päť zvyšných členov menuje starosta.
3. Oznámenie o delegovaní člena a náhradníka petičným výborom za referendum možno doručiť obci Hrachovište v listinnej podobe alebo elektronicky a musí obsahovať:

a) meno, priezvisko a dátum narodenia člena s uvedením adresy, na ktorú možno doručovať písomnosti,

b) meno, priezvisko a dátum narodenia náhradníka s uvedením adresy, na ktorú možno doručovať písomnosti,

c) meno, priezvisko a podpis osoby určenej pre styk s orgánom verejnej správy.

1. Člen komisie sa ujíma svojej funkcie zložením sľubu na začiatku na prvom zasadnutí komisie tak, že podpíše písomný sľub tohto znenia: „*Sľubujem na svoju česť, že budem svoju funkciu vykonávať svedomite a nestranne a budem sa pritom spravovať právnymi predpismi Slovenskej republiky.“*
2. Členstvo v komisii pre miestne referendum zaniká: dňom doručenia písomného oznámenia o odvolaní člena petičným výborom za referendum, ktorý ho delegoval, alebo doručením písomného oznámenia člena o vzdaní sa funkcie predsedovi komisie pre miestne referendum. Predseda komisie pre miestne referendum bezodkladne povolá do komisie náhradníka. Náhradník sa ujíma funkcie tak, že skladá sľub člena komisie do rúk predsedu komisie tak, že podpíše znenie tohto sľubu. Členstvo v komisii pre miestne referendum zaniká aj vtedy, ak člen nezloží sľub najneskôr desať dní predo dňom konania referenda; to sa netýka náhradníka.
3. Dátum prvého zasadnutia komisie stanoví obecné zastupiteľstvo v súlade s ustanovením § 11a ods. 6 zákona o obecnom zriadení. Zasadanie zvoláva starosta obce.
4. Na prvom zasadnutí určí žreb z členov komisie predsedu a podpredsedu. Žrebovanie riadi najstarší člen komisie.
5. Predseda komisie a v čase jeho neprítomnosti podpredseda komisie riadi činnosť komisie a zabezpečuje poriadok vo volebnej miestnosti a v jej bezprostrednom okolí. Jeho pokyny na zachovanie poriadku sú záväzné pre všetkých prítomných.
6. Organizačné a administratívne záležitosti súvisiace s prípravou a priebehom rokovania komisie a odborného poradcu komisie vykonáva zapisovateľ komisie. Zapisovateľ komisie nie je členom tejto komisie. Menuje a odvoláva ho starosta obce.
7. Komisia je spôsobilá uznášať sa, ak je prítomná nadpolovičná väčšina všetkých jej členov. Uznesenie je prijaté, ak sa zaň vyslovila nadpolovičná väčšina prítomných členov. Ak dôjde k rovnosti hlasov, návrh sa považuje za zamietnutý.
8. Komisia
9. dozerá na dodržiavanie právnych predpisov pri príprave a konaní miestneho referenda,
10. zabezpečuje riadny priebeh hlasovania, najmä dozerá na správne odovzdanie hlasovacích lístkov a dbá o poriadok v miestnosti na hlasovanie a v jej bezprostrednom okolí,
11. vykonáva sčítanie hlasov a zisťuje celkové výsledky miestneho referenda v obci,
12. vyhotoví a odovzdá zápisnicu o priebehu a výsledku miestneho referenda starostovi obce
13. plní ďalšie úlohy vyplývajúce z tohto nariadenia

**ČASŤ DRUHÁ.**

**PRIEBEH HLASOVANIA**

**§ 3**

**Osoby oprávnené hlasovať**

1. Hlasovania v miestnom referende sa môže zúčastniť **obyvateľ obce Hrachovište** s trvalým pobytom v obci, ktorý je oprávnený voliť do orgánov samosprávy obcí v zmysle zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (ďalej len „oprávnený volič“).
2. Prekážkou vo výkone hlasovacieho práva v miestnom referende je :

a) Prekážkou práva voliť je zákonom ustanovené obmedzenie osobnej slobody z dôvodu ochrany verejného zdravia, ak osobitný zákon v čase pandémie neustanoví inak.

**§ 4**

**Informovanie oprávnených obyvateľov obce**

Obec najneskôr 15 dní pred konaním miestneho referenda zverejní oznámenie o vyhlásení miestneho referenda na úradnej tabuli obce, na elektronickej úradnej tabuli a na webovom sídle obce, a tiež miestnym rozhlasom /obecné zastupiteľstvo môže určiť aj iný spôsob /. Oznámenie o vyhlásení miestneho referenda obsahuje: dátum schválenia uznesenia obecného zastupiteľstva o vyhlásení miestneho referenda alebo dátum doručenia petície; otázku alebo otázky, ktoré sa obyvateľom obce predkladajú na rozhodnutie; miesto, dátum a čas konania miestneho referenda, a spôsob úpravy hlasovacieho lístka**.**

**§ 5**

**Zoznam obyvateľov obce oprávnených na hlasovanie**

1. Zoznam obyvateľov obce oprávnených na hlasovanie /ďalej len "zoznam"/ vyhotoví obec.
2. O vyhotovení zoznamu a o dopisovaní do zoznamu platia primerane ustanovenia zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov.
3. Obec odovzdá zoznam komisii najneskôr dve hodiny pred začatím hlasovania.
4. Členovia komisií sú povinní zachovávať mlčanlivosť o osobných údajoch, ktoré spracúvajú.

**§ 6**

**Hlasovacie lístky**

1. Na hlasovacom lístku pre miestne referendum musí byť uvedené:
2. deň, prípadne dni konania hlasovania
3. otázka/y a pri každej sú vytlačené rámčeky, z ktorých jeden je nadpísaný slovom "áno" a druhý slovom "nie",
4. poučenie o spôsobe hlasovania – úpravy hlasovacieho lístka.
5. Na každom hlasovacom lístku pre miestne referendum musí byť odtlačok okrúhlej pečiatky obce s erbom obce obe vo farbe červenej.
6. Na každej úradnej obálke pre miestne referendum ( ďalej len „ úradnej obálke“ ), ktorá musí byť nepriehľadná, musí byť odtlačok okrúhlej pečiatky obce s erbom obce obe vo farbe červenej.
7. Obec zabezpečí, aby hlasovacie lístky a úradné obálky boli komisii doručené v deň konania hlasovania a to najneskôr dve hodiny pred začatím hlasovania.
8. Oprávnený volič dostane hlasovací lístok a úradnú obálku v miestnosti na hlasovanie v deň konania hlasovania.

**§ 7**

**Hlasovanie**

1. Predseda komisie skontroluje pred začatím volieb za prítomnosti členov komisie volebnú schránku a prenosnú volebnú schránku a zapečatí ich . Skontroluje tiež vybavenie volebnej miestnosti, či je pripravený zoznam voličov a dostatočný počet hlasovacích lístkov a úradných obálok.
2. Oprávnený volič po príchode do volebnej miestnosti preukáže svoju totožnosť občianskym preukazom a po zázname jeho účasti na referende v zozname voličov dostane od komisie úradnú obálku a hlasovací lístok.
3. Oprávnený volič hlasuje osobne. Hlasovanie je tajné. Vo volebných miestnostiach sú na úpravu hlasovacích lístkov určené osobitné priestory oddelené tak, aby bola zaručená tajnosť hlasovania.
4. Oprávnený volič hlasuje osobne tak, že po prevzatí hlasovacieho lístka a úradnej obálky vstúpi do priestoru určeného na úpravu hlasovacích lístkov a tu na hlasovacom lístku označí spôsobom určeným na hlasovacom lístku odpoveď na otázku/y položenú/é v miestnom referende. Po označení odpovede /í vloží hlasovací lístok do úradnej obálky.
5. Členovia komisie nemôžu upravovať hlasovacie lístky za oprávnených voličov. V prípade, že oprávnený volič nesprávne upravil hlasovací/ie lístok/ky môže požiadať, aby mu komisia vydala za nesprávne upravený hlasovací lístok nový hlasovací lístok.
6. Oprávnený volič, ktorý nemôže sám upraviť hlasovací lístok pre telesnú vadu alebo preto, že nemôže čítať alebo písať, má právo vziať so sebou do priestoru určeného na úpravu hlasovacích lístkov iného voliča, aby za neho hlasovací lístok podľa jeho pokynov upravil a vložil do úradnej obálky.
7. Oprávnený volič hlasuje tak, že po opustení priestoru určeného na úpravu hlasovacích lístkov vloží úradnú obálku do schránky pre miestne referendum.
8. Oprávnený volič môže požiadať zo závažných, najmä zdravotných dôvodov komisiu, aby mohol hlasovať mimo volebnej miestnosti, a to len v územnom obvode obce. V takom prípade komisia vyšle k oprávnenému voličovi dvoch svojich členov s prenosnou volebnou schránkou, hlasovacími lístkami a úradnou obálkou. Oprávnený volič hlasuje tak, aby sa dodržala tajnosť hlasovania.
9. Ak nastanú okolnosti, ktoré znemožňujú začať hlasovanie, pokračovať v ňom alebo ho ukončiť, môže komisia odročiť začatie hlasovania na neskoršiu hodinu alebo predĺžiť čas hlasovania. Celkový čas hlasovania sa však nesmie skrátiť. Komisia o takomto opatrení vyrozumie voličov spôsobom v mieste obvyklým. V prípade, že hlasovanie je prerušené, zapečatí komisia volebné spisy, volebnú schránku a prenosnú volebnú schránku. Pri opätovnom začatí hlasovania predseda za prítomnosti členov komisie overí neporušenosť pečatí a poznamená to v zápisnici o hlasovaní.
10. Po uplynutí hodiny určenej na ukončenie hlasovania môžu hlasovať už len tí, ktorí sú vo volebnej miestnosti alebo pred ňou. Potom sa volebná miestnosť uzavrie a predseda komisie vyhlási hlasovanie za ukončené.

**ČASŤ TRETIA**

**Výsledky hlasovania**

**§ 8**

**Sčítanie hlasov**

* 1. Sčítavanie hlasov prebieha po ukončení hlasovania za prítomnosti všetkých členov komisie a aj zapisovateľa. Činnosť členov komisie riadi jeho predseda a v prípade jeho neprítomnosti podpredseda. Členovia komisie majú oprávnenie zúčastňovať sa podľa pokynov predsedu na všetkých úkonoch potrebných pre sčítavanie hlasov.

* 1. Po ukončení hlasovania dá predseda komisie zapečatiť nepoužité hlasovacie lístky a úradné obálky a potom dá otvoriť volebnú schránku. Ak komisia použila na výslovnú žiadosť jednotlivých voličov aj prenosnú volebnú schránku, komisia obsah schránok po ich otvorení zmieša.
	2. Komisia spočíta obálky z volebnej schránky/ volebných schránok a porovná ich počet s počtom vydaných obálok podľa záznamov v zozname voličov – rozdiely zaznamená v zápisnici. Neúradné obálky komisia vylúči tak, že ich počet i dôvod vylúčenia prijme uznesením.
	3. Komisia  otvorí obálky, ktoré neboli vylúčené a zistí:
	4. celkový počet odovzdaných hlasovacích lístkov,
	5. počet neplatných hlasovacích lístkov /§ 8 ods.12 tohto VZN/, ktoré vylúči z ďalšieho sčítania,
	6. počet platných hlasovacích lístkov,
	7. počet hlasov pre jednotlivé otázky.
	8. Každý člen komisie môže nazerať do hlasovacích lístkov. Predseda komisie kontroluje správnosť sčítania hlasov.
	9. V miestnosti, kde komisia sčítava hlasy, majú právo byť prítomní členovia komisie, zapisovateľ a osoby, ktorým na to dala povolenie komisia.
	10. Komisia vyhotoví v dvoch rovnopisoch zápisnicu o priebehu a výsledku hlasovania v obci, ktorú podpíšu predseda, podpredseda a ostatní členovia komisie. Dôvody prípadného odmietnutia podpisu sa poznamenajú.
	11. V zápisnici komisia uvedie:
1. čas začatia a ukončenia hlasovania, prípadne jeho prerušenia,
2. počet voličov zapísaných do zoznamu na hlasovanie,
3. počet voličov, ktorým bola vydané hlasovacie lístky,
4. počet neúradných obálok, ktoré boli vylúčené z hlasovania
5. počet odovzdaných hlasovacích lístkov,
6. počet odovzdaných platných a počet odovzdaných neplatných hlasovacích lístkov,
7. počet hlasov pre jednotlivé otázky (ak sa hlasuje spôsobom „áno“ „nie“ počet hlasov podľa jednotlivých odpovedí pre každú jednotlivú otázku)
8. výsledok miestneho referenda
9. prehľad uznesení komisie a ich odôvodnenie
	1. K zápisnici komisia priloží stručnú správu o obsahu sťažností, ktoré jej boli podané, a uzneseniach, ktoré k nim prijala, ako aj prípady porušenia právnych predpisov pri príprave a priebehu hlasovania.
	2. Po podpísaní oboch rovnopisov zápisnice o priebehu a výsledku hlasovania predseda komisie jedno vyhotovenie zápisnice odovzdá bez meškania starostovi obce.
	3. Komisia zapečatí odovzdané hlasovacie lístky a zoznamy obyvateľov oprávnených na hlasovanie a odovzdá ich spolu s ostatnými dokladmi o hlasovaní do úschovy starostovi obce.
	4. Hlasovací lístok je neplatný, ak:
* odovzdaný hlasovací lístok nie je  predpísaným hlasovacím lístkom,
* odovzdaný hlasovací lístok nie je  upravený určeným spôsobom,
* ak je v obálke niekoľko hlasovacích lístkov, sú všetky hlasovacie lístky neplatné
	1. O platnosti hlasovacieho lístku rozhoduje komisia tak, že prijíma uznesenie k platnosti sporných hlasovacích lístkov ku každému osobitne.
	2. Výsledky miestneho referenda sú platné, ak sa na ňom zúčastnila aspoň polovica oprávnených voličov podľa § 3 tohto nariadenia a ak bolo rozhodnutie prijaté nadpolovičnou väčšinou platných hlasov účastníkov miestneho referenda.

**§ 9**

**Vyhlásenie výsledku miestneho referenda**

Obec vyhlási výsledky miestneho referenda do troch dní od doručenia zápisnice o výsledkoch miestneho referenda na úradnej tabuli obce, na elektronickej úradnej tabuli a na webovom sídle obce s uvedením

1. dňa konania miestneho referenda,
2. celkového počtu voličov, ktorí sa zúčastnili na miestnom referende,
3. počtu hlasov pre jednotlivé otázky (ak sa hlasuje spôsobom „áno“ „nie“ počet hlasov podľa jednotlivých odpovedí pre každú jednotlivú otázku) v obci,
4. výsledok, ktorý z hlasovania vyplynul.

**ČASŤ ŠTVRTÁ**

**Opatrenia na zabezpečenie miestneho referenda**

**§ 10**

1. Miestnosti na hlasovanie, hlasovacie lístky a obálky a  iné pomocné prostriedky na vykonanie miestneho referenda zabezpečí obecný úrad.
2. Pri vchode do miestnosti určenej na miestne referendum sa umiestňuje nápis " miestnosť pre miestne referendum ".
3. V miestnosti pre miestne referendum sa umiestňujú na čelnú stenu štátna vlajka Slovenskej republiky a štátny znak Slovenskej republiky.
4. V miestnosti pre miestne referendum musí byť volebná schránka, prenosná volebná schránka, schránka na odloženie nepoužitých alebo nesprávne upravených hlasovacích lístkov, zoznam voličov a čisté tlačivá zoznamu voličov na dopísanie voličov, dostatočný počet hlasovacích lístkov pre miestne referendum a úradných obálok pre miestne referendum a dostatočný počet tlačív zápisnice okrskovej volebnej komisie o priebehu a výsledku hlasovania vo volebnom okrsku.
5. Pred vchodom do miestnosti pre miestne referendum musia byť vystavené hlasovacie lístky s označením "vzor" a informácia pre voliča o spôsobe úpravy hlasovacieho lístka.
6. Miestnosť pre miestne referendum musí byť vybavená osobitnými priestormi na úpravu hlasovacích lístkov a písacími potrebami na úpravu hlasovacích lístkov. Počet osobitných priestorov na úpravu hlasovacích lístkov určuje obec s prihliadnutím na počet oprávnených voličov v obci Hrachovište: takto : 3 zásteny
7. Nároky členov komisií pre referendum sú : 80 € a prepláca ich obec.

**§ 11**

**Obmedzenia súvisiace s konaním referenda**

Členovia komisie pre miestne referendum nesmú poskytovať informácie o priebehu a čiastkových výsledkoch hlasovania až do zverejnenia výsledkov miestneho referenda.

**ČASŤ PIATA**

**Záverečné ustanovenie**

**§ 12**

1. Všeobecne záväzné nariadenie schválilo Obecné zastupiteľstvo obce Hrachovište dňa .................... uznesením č. .....................Ruší sa VZN č. 1/2015 zo dňa 4.3.2015
2. Toto všeobecne záväzné nariadenie nadobúda účinnosť dňom .................................. .

V Hrachovišti................ dňa ........................... JUDr. Ivan Kolník

  –––––––––––––––––––-

 starosta